اولدوزلا ایشیم یوخ، سایارام بنده دولاری
سایدیقجا توکنمیر، گئنه اولموش گئجه، یاری
«مستکبر»ایدیم، سونرا آدیم اولدو «مُرفّه»
آد تعیین ائدیبلر داها «سرمایهگذار»ی
البته منی چوخلو حمایت ائلهین وار
بول قدرتی، کئچگین سؤزو، هر امریده جاری
یوخسول اورهیی سینسادا، سینسین، نه غمیم وار؟
قیمتلری برک- برک قورویاق سینمایا باری
سینسین فقیرین دام- دیرهیی، قول- قیچی، نئیلیم؟
ماتم توتارام کؤینهییمین سینسا آهاری
ویلام- ساراییم اولسون آباد اؤلکهده، بسدیر
غم یوخ آتامیندا خراب اولموشسا مزاری
یاتمیش هامی، بیر من اویاغام، بیردهکی بختیم
قوربان اولوم اؤز بختیمهکی، چوخدو چیخاری
من موز تپهرم قارنیما، نارگیل، آناناس- زاد
پولسوزدا سوخا قوی گؤزونه، تاپسا خیاری
طاووس دوشونو، خاویاری مئیل ائدهرم من
خلقینده یاوان سنگک اولور شام، یا ناهاری
من ائوده «جگوزی»، «سونا»، «استخر» قاییررام
ائل تشنه قالار، قالخسا سویون نیرخی یوخاری
بیر پوللویا، مین یوخسول اولوب قوربان ازلدن
احسنت اوناکی، دونیادا قویموش بو قراری
سایسیر «زر» اولار، چوخلودا «زور» بوللودا «تزویر»
اوندا بشرین بخت اولار عالمده شکاری
«آرش»ده دوروب، بانلاسا، تئز خیخلا، سسین کس
قینقیت گئده، آلچاقدیر اونون چونکی دیواری
اولدوزلا ایشیم یوخ، سایارام بنده دولاری
azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab pes_Arab prs_Arab azb_Arab azb_Arab pes_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab